Nagu väljakaevamistel tihti juhtub, tuli enim huvi pakkunud hauakoht ka Valjalas välja viimasena. See oli naise ja lapse ühismatus. Selgelt eristusid hästisäilinud pronksist spiraalid ja nõelad, mis jäänud kunagistest linikutest. Üks neist, spiraalidega ääristatud, oli laotatud surnutele alla. Naise, oletatavasti ehk ema  kõrvale, otse tema kaenlasse oli maetud laps, kel lisaks arvukatele helmestele ja müntidest valmistatud ripatsitele oli hauda kaasa, võimalik, et otse kätte, pandud väike raudmõõk. Ka see rohket informatsiooni sisaldav matus ootab lõplikku ülessulatamist ja lahtiharutamist laboritingimustes.